พายุนารีถล่มเวียดนาม ทำให้มีผู้เสียชีวิตแล้ว 5 คน
พายุไต้ฝุ่น นารี ได้พัดขึ้นฝั่งประเทศเวียดนามตอนกลางเมื่อช่วงเช้าวันที่ 15 ตุลาคม ด้วยความเร็วลม 133 กิโลเมตรต่อชั่วโมง โดยอิทธิพลของพายุส่งผลให้เกิดดินถล่ม ต้นไม้หักโค่น หลังคาบ้านเรือนได้รับความเสียหาย และ ถนนหลายสายเกิดน้ำท่วมเนื่องจากฝนตกหนัก โดยมีรายงานผู้เสียชีวิตแล้ว 5 คน บาดเจ็บนับสิบคนอิทธิพลของพายุส่งผลให้ จ.กว่างนัม ไฟดับเมื่อคืนวันที่ 14 ตุลาคมที่ผ่านมา โดยมีรายงานว่าเมืองชายฝั่งดานังเกิดไฟดับ และน้ำประปาไม่ไหล ขณะที่เมืองฮอยอันซึ่งเป็นเมืองท่องเที่ยวยอดนิยมก็เป็นเมืองหนึ่งที่ได้รับผลกระทบโดยตรงจากพายุลูกนี้ด้วย ทั้งนี้คาดว่าพายุไต้ฝุ่นนารีจะอ่อนกำลังลงเป็นพายุโซนร้อนในช่วงบ่ายวันที่ 15 ตุลาคมก่อนหน้านี้ทางการเวียดนามได้อพยพประชาชนกว่า 180000 คน ออกจากพื้นที่ หลังจากที่พายุลูกนี้ส่งผลให้มีผู้เสียชีวิต 13 คนและก่อให้เกิดความเสียหายทั่วฟิลิปปินส์เมือสุดสัปดาห์ที่ผ่านมา
 พายุไต้ฝุ่นนารีที่พัดถล่มเวียดนามเมื่อช่วงเช้าที่ผ่านมา ส่งผลให้มีผู้เสียชีวิต 5 คน บาดเจ็บนับสิบคน
ดินถล่ม,นารี,พายุไต้ฝุ่น,เวียดนาม